《偕林素禺大守尊丈游波罗庙用东坡韵》
明代·郭棐

临风几忆青罗境，携手今游黄木湾。五马光增灵锡地，六鳌雄镇宝珠山。

东坡丽藻云藏石，吏部雄文日壮颜。海底珊瑚不须访，但看碑刻碧苔间。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。